মহামাৰী কৰ'না প্ৰতিৰোধৰ বাবে সেচ্ছাসেৱী সংস্থাটোৱে মোৰাঝাৰৰ বিভিন্ন ধৰ্মীয় উপাসনাস্থলীৰ সমানে আৰক্ষীথানা আৰু বজাৰতো চলাই গৈছে চেনিটাইজেচন পক্ৰিয়া ।
হোজাই জিলাত ক্ৰমান্বয়ে বৃদ্ধি পাইছে কৰ'না আক্ৰান্তৰ সংখ্যা। ৰাজহুৱা সমাগম থকা স্থানবোৰ এক বিপদজনক হৈ পৰিছে। তেনে সময়ত ৰাজহুৱা স্বাৰ্থত চৰকাৰৰ লগতে ওলাই আহিছে মুস্তাক আনফৰৰ নেতৃত্বাধীন স্বেচ্ছাসেৱী সংগঠনটো । আজি দুপৰীয়া হোজাইৰ আনফৰ ফাউণ্ডেশ্যনৰ উদ্যোগত মোৰাঝাৰ আৰক্ষী থানা চৌহদ আৰু মন্দিৰৰ সমানে মোৰাঝাৰ আঞ্চলিক জামে মছজিদৰ উপৰিও অতি ব্যস্ততাপূৰ্ণ মোৰাঝাৰ বজাৰত অগ্নি নিৰ্বাপক বাহিনীৰ সহায়ত চেনিটাইজেচন প্ৰক্ৰিয়া সম্পন্ন কৰে । মৌলানা মুস্তাক আনফৰ নেতৃত্বাধীন স্বেচ্ছাসেৱী সংগঠনটোৱে দেশৰ এই দুৰ্যোগৰ সময়তে গ্ৰহণ কৰা পদক্ষেপৰ প্ৰশংসা কৰাৰ লগতে অনাগত দিনতো ফাউণ্ডেশ্যনটোৰ সহায় সহযোগিতা কামনা কৰিছে ৰাইজে।
